ສະຫະລັດຮຽກຮ້ອງໃຫ້ ມຽນມາຮັບປະກັນ ໃຫ້ມີການເລືອກຕັ້ງຢ່າງເສລີ (ເບິ່ງສະໄລດ໌)
ສະມາຊິກ​ສະພາ​ສູງ ​John McCain ກ່າວ​ວ່າ ລັດຖະບານ​​ມຽນມາ​ ຈະຕ້ອງ​ຮັບປະກັນ​ໃຫ້​ມີ​ຄວາມທ່ຽງທໍາ ແລະເສຣີ​ ​ໃນການເລືອກຕັ້ງ ຄັ້ງຈະມາເຖິງນີ້.
ສະມາຊິກສະພາສູງທີ່ສໍາຄັນຄົນນຶ່ງຂອງສະຫະລັດກ່າວວ່າ ສະຫະລັດມີຄວາມພໍໃຈນໍາ ຄວາມຄືບໜ້າຫວ່າງໝໍ່ໆມານີ້ ໃນການປະຕິຮູບໄປສູ່ປະຊາທິປະໄຕໃນມຽນມານັ້ນ ແຕ່ ກໍກ່າວວ່າ ລັດຖະບານໃໝ່ພົນລະເຮືອນແຕ່ໃນນາມຂອງມຽນມາ ຈະຕ້ອງຮັບປະກັນໃຫ້ ມີຄວາມທ່ຽງທໍາ ແລະເສຣີ ໃນການເລືອກຕັ້ງຮອບພິເສດ ໃນເດືອນເມສາທີ່ຈະມາເຖິງນີ້ ທ່ານ John McCain ຜູ້ແທນອະວຸໂສໃນຄະນະກໍາມະການວ່າດ້ວຍກອງທັບຂອງສະພາ ສູງ ໄດ້ກ່າວເຊ່ນນັ້ນໃນວັນອາທິດວານນີ້ ທີ່ນະຄອນຢາງກຸ້ງ ຫລັງຈາກໄດ້ພົບປະກັບປະ ທານາທິບໍດີ Thien Sein ແລະພົບປະອີກຕ່າງຫາກກັບຜູ້ນໍາຝ່າຍຄ້ານເພື່ອປະຊາທິປະ ໄຕ ທ່ານນາງ ອອງຊານ ຊູຈີ ຊຶ່ງທ່ານກ່າວວ່າ: ທ່ານ McCain ກ່າວວ່າ ທ່ານໄດ້ບອກປະທານາທິບໍດີມຽນມາວ່າ ລັດຖະບານມຽນມາ ຈະຕ້ອງໄດ້ແກ້ໄຂບັນຫາການຂັດແຍ້ງທີ່ມີມານານກັບພວກຊົນເຜົ່ານັ້ນ ແລະສ້າງຄວາມ ເຂ້ມແຂງໃຫ້ແກ່ການປົກຄອງດ້ວຍໂຕບົດກົດໝາຍ ກ່ອນທີ່ວໍຊິງຕັນຈະພິຈາລະນາຍົກເລິກ ການລົງໂທດທາງດ້ານເສດທະກິດ ທີ່ໄດ້ປະກາດໃຊ້ຕໍ່ລັດຖະບານທະຫານ ທີ່ໄດ້ກ້າວລົງ ຈາກອໍານາດ ໃນປີທີ່ຜ່ານມານັ້ນ ໃນມື້ວັນເສົາ ຄະນະຜູ້ແທນສະຫະລັດ ຊຶ່ງຮວມທັງສະມາຊິກສະພາສູງ Joseph Lieberman ນໍານັ້ນ ກໍໄດ້ເພີ້ມຄວາມກົດດັນຕໍ່ຫວຽດນາມເຊ່ນກັນ ໂດຍຮຽກຮ້ອງໃຫ້ຫວຽດນາມປັບປຸງ ໃຫ້ດີຂື້ນ ປະວັດດ້ານສິດທິມະນຸດຂອງຕົນ ຖ້າຫາກວ່າຮ່າໂນຍຕ້ອງການທີ່ຈະຂະຫຍາຍການ ຮ່ວມມືທາງດ້ານທະຫານກັບວໍຊິງຕັນ